लैटेराइट मृदा
लैटेराइट मृदा (Laterite soil) या 'लैटेराइट मिट्टी'(Laterite) का निर्माण ऐसे भागों में हुआ है, जहाँ शुष्क व तर मौसम बार-बारी से होता है। यह लेटेराइट चट्टानों की टूट-फूट से बनती है। यह मिट्टी चौरस उच्च भूमियों पर मिलती है। इस मिट्टी में लोहा, ऐल्युमिनियम और चूना अधिक होता है। गहरी लेटेराइट मिट्टी में लोहा ऑक्साइड और पोटाश की मात्रा अधिक होती है। लौह आक्साइड की उपस्थिति के कारण प्रायः सभी लैटराइट मृदाएँ जंग के रंग की या लालापन लिए हुए होती हैं।
धारक भित्‍ति
उस भित्ति (दीवार) को धारक भित्ति (Retaining wall) कहते हैं जो अप्राकृतिक प्रवणता (स्लोप) वाली मिट्टी को कटकर गिरने से बचाने के लिए निर्मित की जाती हैं। उदाहरण के लिए, किसी पहाड़ी स्थान पर सड़क के किनारे धारक भित्ति बनानी पड़ती है ताकि सड़क पर मिट्टी और पत्थर न गिरने पाएँ।